Marinzejas muiža

Marinzejas muižas pils, arī Marindzes muižas pils () ir 19. gadsimta vidū celta muižas kungu māja Atašienes pagastā, kas būvēta klasicisma stilā. Mūsdienās tajā atrodas Sūnu pamatskolas izglītības programmu īstenošanas vieta (agrāk Brāļu Skrindu Atašienes vidusskola).

 Vēsture 
Muižas pili 1845. - 1847. gadā Marijas ezera (Mariensee) krastā cēla grāfs Jozefs Kazimirs Pēteris Mihaels fon der Borhs (1804-1881), kas Atašienes muižu (Attaszyn, Ataszany) saņēma mantojumā no sava tēva Mihaela fon der Borha. 1868. gadā otrreiz apprecējās ar Doroteju Staleidzāni (Dorothea Staleidsan-Borek-Brock, 1838-1933).Dorothea Staleidsan-Borek-Brock Pēc tēva nāves muižu mantoja viņu dēls Teodors (Fjodors) fon der Borhs (Fiodor Michaił Osip Borch, 1869-1955), kas 1910. gadā to pārdeva Larisam Meļehovam.

Pēc 1920. gada agrārās reformas Marinzejas muiža tika nacionalizēta un sadalīta 49 vienībās 600 ha kopplatībā, bet pilī 1925. gadā atvēra brāļu Skrindu vārdā nosaukto pamatskolu.

 Pils un parka apraksts 
Muižas pilij ir bijis skatu tornītis jeb belveders virs centrālās daļas, bet Otrā pasaules kara laikā tas smagi cieta no apšaudes un vēlāk tika nojaukts.Pilsēta24. Marinzejas muižas apbūve ar parku Saglabājušās krāsnis, daļēji arī interjeru apdare. Gar ezeru aiz pils iekārtots ainavu parks, kas pāriet mežaparkā. 2008. gada jūlijā pils parks smagi cieta no vētras un virpuļviesuļa, tika izgāzti daudzi koki.Diena: Vētras nesto zaudējumu apjoms vēl nav aplēšams

 Atsauces 

 Ārējās saites 
 pilis.lv

Kategorija:Pilis Latvijā
Kategorija:Muižas Latvijā
Kategorija:Latgales vēsture
Kategorija:Atašiene
Kategorija:Arhitektūras pieminekļi Latvijā
Kategorija:Atašienes pagasts